als_Latn dik_Latn sag_Latn
Shtabi i Telekomunikacionit i Mbretërisë së Bashkuar (GCHQ) – ekuivalenti britanik i Agjencisë Kombëtare të Sigurimit (NSA), ka krijuar një faqe të rreme në LinkedIn për të hakuar kompaninë belge të telekomunikacionit Belgacom.
Hakimi është raportuar fillimisht nga Der Spiegel në shtator, në bazë të dokumenteve të rrjedhura nga ish-kontraktuesi i NSA-së, Edward Snowden. Në atë kohë, nuk dihej se si GCHQ e kishte kryer këtë sulm.
Siç rezulton, hakimi është kryer duke përdorur atë që quhet një “sulm me një njeri në mes.” Në këtë rast, dihet se GCHQ ka përdorur faqet të rreme në LinkedIn për të drejtuar personelin e kompanisë në faqe që përmbajnë viruse. Duke mashtruar personelin e kompanisë që të shkarkojnë softuerë me qëllim të keq, GCHQ ka qenë në gjendje të fitojë qasje në Belgacom.
Rrjedhja e fundit, e botuar nga Der Spiegel të dielën, tregon se kjo është e para herë që LinkedIn është shfrytëzuar nga një agjenci qeveritare për spiunime. Ndryshe nga Facebook apo Google, LinkedIn përmban shumë pak detaje personale të përdoruesve të tij.
Çfarë saktësisht GCHQ bëri me informacionin e përftuar nga Belgacom, është ende e paqartë. Sidoqoftë, këmbëngulja e agjencisë për të vjedhur informacione qëndron si një shembull i qartë i mbikëqyrjes që ka lëvizur përtej sferës së sigurisë kombëtare.
(Herë të lexuara: 178)
als_Latn als_Latn als_Latn als_Latn als_Latn als_Latn